
5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1249 


ΑΠΟΦΑΣΕΙΣ 

Αριθμ. 12137 _ 

Έγκριση Κανονισμού Διδακτορικών Σπουδών 
του τμήματος Δημοσιογραφίας και ΜΜΕ της Σχο¬ 
λής Οικονομικών και Πολιτικών Επιστημών του 
Αριστοτελείου Πανεπιστημίου Θεσσαλονίκης. 

Η ΣΥΓΚΛΗΤΟΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

(Αριθμ. συνεδρίασης 2953/25-1 -2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των 
παρ. 5 και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α) 163204/Ζ1 ΕΞ. ΕΠΕΙΓΟΝ/29-9-2017: «Εφαρμογή των 
διατάξεων του ν. 4485/2017 (Α' 114) για θέματα μετα¬ 
πτυχιακών σπουδών και εκπόνησης διδακτορικών δια¬ 
τριβών - λοιπά θέματα και 

β) 22879/Ζ1 /9-2-2018: «Εφαρμογή των διατάξεων του 
ν. 4485/2017 (ΑΊ 14). 

4. Την απόφαση της Συνέλευσης του τμήματος Δημο¬ 
σιογραφίας και ΜΜΕ της Σχολής Οικονομικών και Πο¬ 
λιτικών Επιστημών του Αριστοτελείου Πανεπιστημίου 
Θεσσαλονίκης (συνεδρίαση με αριθμό 365/22-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του τμήματος Δημοσιογραφίας και Μέσων Μαζικής Επι¬ 
κοινωνίας (στο εξής: ΜΜΕ) της Σχολής Οικονομικών και 
Πολιτικών Επιστημών του Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 
Γενικές Αρχές 

Οι Διδακτορικές Σπουδές του τμήματος Δημοσιογρα¬ 
φίας και ΜΜΕ του ΑΠΘ αποσκοπούν στην προαγωγή 
της γνώσης και της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος. 


Το Διδακτορικό Δίπλωμα αποτελεί ακαδημαϊκό τίτλο ο 
οποίος πιστοποιεί την εκπόνηση πρωτότυπης επιστημο¬ 
νικής έρευνας και την ουσιαστική συνεισφορά του/της 
κατόχου του στην εξέλιξη της οικείας επιστήμης. 

Στον παρόντα κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του τμήματος Δημοσιογραφίας και ΜΜΕ 
του Αριστοτελείου Πανεπιστημίου Θεσσαλονίκης, όπως 
αυτός καταρτίστηκε με απόφαση της Συνέλευσης του 
τμήματος (συνεδρίαση με αριθμ. 365/22-12 -2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του τμήμα¬ 
τος Δημοσιογραφίας και ΜΜΕ οργανώνεται και λειτουρ¬ 
γεί σύμφωνα με τις διατάξεις του ν. 4485/2017 και τις 
ισχύουσες σχετικές διατάξεις και αποφάσεις. Υπεύθυνα 
όργανα για την οργάνωση και λειτουργία του προγράμ¬ 
ματος διδακτορικών σπουδών είναι η Σύγκλητος του 
Αριστοτελείου Πανεπιστημίου καθώς και η Συνέλευση 
του τμήματος Δημοσιογραφίας και ΜΜΕ. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο τμήμα έχουν όσοι/ες πληρούν τις 
κάτωθι προϋποθέσεις: 

- Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

- Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής 

Π 

- Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

Άρθρο 4 

Χρονική Διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Τεύχος ΒΊ 249/05.04.2018 


Ο μέγιστος χρόνος εκπόνησης της διδακτορικής δια¬ 
τριβής ορίζεται στα πέντε (5) πλήρη ημερολογιακά έτη 
από την ημερομηνία ορισμού της Τριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για ένα (1) επιπλέον έτος, μετά από τεκμηρι¬ 
ωμένη αίτηση του/της υποψηφίου/ας και απόφαση της 
Συνέλευσης του τμήματος. 

Ο/η υποψήφιος/α διδάκτορας μπορεί να ζητήσει ανα¬ 
στολή ενός (1) πλήρους ημερολογιακού έτους με αίτησή 
του/της η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του τμήματος. 
Κατά τη διάρκεια της αναστολής αίρεται η ιδιότητά του/ 
της υποψήφιου/φιας διδάκτορα και τα εξ αυτής απορ- 
ρέοντα δικαιώματα. Ο χρόνος της αναστολής δεν προ- 
σμετράται στον μέγιστο συνολικό χρόνο εκπόνησης της 
Διδακτορικής Διατριβής. 

Αλλαγή τίτλου μπορεί να πραγματοποιηθεί μετά από 
τεκμηριωμένη εισήγηση τηςΤριμελούς Συμβουλευτικής 
Επιτροπής και έγκριση της Συνέλευσης του τμήματος. 
Αλλαγή θέματος στην υπό εκπόνηση Διδακτορική Δια¬ 
τριβή μπορεί να πραγματοποιηθεί μετά από τεκμηριω¬ 
μένη εισήγηση τηςΤριμελούς Συμβουλευτικής Επιτρο¬ 
πής και έγκριση της Συνέλευσης του τμήματος. Στην 
περίπτωση κατά την οποία η αλλαγή θέματος οδηγεί 
σε νέο επιστημονικό πεδίο, ακολουθείται η διαδικασία 
του άρθρου 7 του παρόντος κανονισμού. 

Μπορεί ακόμη να προτείνει τη διαγραφή του θέμα¬ 
τος από τον κατάλογο των διδακτορικών διατριβών, αν 
διαπιστώσει αμέλεια, αδιαφορία ή αδυναμία από τον 
υποψήφιο. 

Άρθρο 5 

Δικαιώματα/Παροχές και Υποχρεώσεις 

Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται καιγιατους/τιςφοιτητές/τριεςτου Β' 
κύκλου σπουδών. Ενδεικτικά αναφέρονται: τεχνολογική 
και οικονομική υποστήριξη, βραβεία, υποτροφίες, φοιτη¬ 
τική μέριμνα, εκπροσώπηση σε συλλογικά Όργανα, κ.ά. 

Επιπλέον, οι υποψήφιοι/ες διδάκτορες διατηρούν δι¬ 
καιώματα πρόσβασης, δανεισμού και χρήσης των ηλε¬ 
κτρονικών υπηρεσιών των πανεπιστημιακών βιβλιοθηκών 
μέχρι και πέντε (5) έτη μετά την απονομή του Διδακτο¬ 
ρικού Διπλώματος. 

5.2. Υποχρεώσεις 

1. Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος με 
αίτησή του/της στη γραμματεία του τμήματος. 

2. Ο/Η υποψήφιος/α διδάκτορας υποχρεούται να πα¬ 
ρακολουθήσει τα μεταπτυχιακά μαθήματα ερευνητικής 
μεθοδολογίας (Μεθοδολογία Έρευνας I και Μεθοδολογία 
Έρευνας II) του δεύτερου κύκλου σπουδών (σπουδές 
μεταπτυχιακού επιπέδου). Ο/Η υποψήφιος/α διδάκτορας 
απαλλάσσεται από την υποχρέωση να παρακολουθήσει 
το ένα ή και τα δύο από αυτά, αν έχει παρακολουθήσει 


και εξεταστεί σε αυτά επιτυχώς στο πλαίσιο των με¬ 
ταπτυχιακών προγραμμάτων του τμήματος ή σε άλλο 
μεταπτυχιακό πρόγραμμα. Πέραν αυτών, ο επιβλέπων 
μπορεί να εισηγηθεί στη Συνέλευση την παρακολού¬ 
θηση άλλων ή και επιπλέον μαθημάτων του οικείου ή 
άλλου μεταπτυχιακού προγράμματος σπουδών, εφόσον 
το κρίνει αναγκαίο. Η παρακολούθηση των μαθημάτων 
πρέπει να ολοκληρώνεται στο 1 ο έτος της εκπόνησης 
της διδακτορικής διατριβής και η επιτυχής δοκιμασία σε 
αυτά πρέπει να αναφέρεται στην Α' έκθεση προόδου του 
υποψήφιου, μαζί με την συγκεκριμενοποίηση του τίτλου. 

3. Μετά την ολοκλήρωση του 1ου έτους των διδακτο¬ 
ρικών σπουδών, κατά τη διάρκεια του οποίου πραγμα¬ 
τοποιείται η βιβλιογραφική έρευνα, ο/η υποψήφιος/α 
διδάκτορας καλείται να συγγράψει κείμενο το οποίο 
αφορά στην εκτενή, κριτική βιβλιογραφική πραγμά- 
τευση ενός ζητήματος που κατέχει κεντρικό ρόλο στο 
θέμα της διδακτορικής διατριβής. Το κείμενο (έκτασης 
τουλάχιστον 6.000 λέξεων, εκτός βιβλιογραφικών ανα¬ 
φορών) πρέπει να υποβληθεί και να αξιολογηθεί έως το 
τέλος του Γ' εξάμηνου των διδακτορικών σπουδών. Το 
κείμενο υποβάλλεται σε ηλεκτρονική μορφή και αξιο¬ 
λογείται από την τριμελή συμβουλευτική επιτροπή. Σε 
περίπτωση που δεν εγκριθεί, η τριμελής συμβουλευτική 
επιτροπή μπορεί να ζητήσει την επανάληψη της υποβο- 
λήςτου εντόςτρίμηνηςπροθεσμίας.Το αποτέλεσμα της 
εξέτασης αναφέρεται στην Β' έκθεση προόδου του/της 
υποψήφιου/ιας διδάκτορα. 

4. Η εξοικείωση των υποψηφίων διδακτόρων με τη 
διδασκαλία σε πανεπιστημιακό επίπεδο αποτελεί μια 
ζωτική πτυχή της εκπαίδευσής τους. Για αυτό το λόγο 
κάθε υποψήφιος/α διδάκτορας έχει την υποχρέωση να 
διδάξει για τουλάχιστον ένα εξάμηνο, σε τουλάχιστον 
ένα προπτυχιακό ή μεταπτυχιακό μάθημα (υπό τη μορφή 
διαλέξεων). Η ανάθεση διδασκαλίας μπορεί να πραγμα¬ 
τοποιηθεί οποιαδήποτε στιγμή μετά την επιτυχή ολοκλή¬ 
ρωση της έκθεσης προόδου. Η διδακτική επάρκεια του 
υποψήφιου διδάκτορα αναφέρεται στην Γ'έκθεση προ¬ 
όδου του υποψήφιου διδάκτορα, και λαμβάνει υπόψη, 
μεταξύ άλλων, την αξιολόγηση του μαθήματος από τους 
φοιτητές. Ο/Η υποψήφιος/α διδάκτορας απαλλάσσεται 
από την υποχρέωση αυτή εφόσον έχει αποδεδειγμένη 
διδασκαλία, τουλάχιστον ενός εξαμήνου, σε άλλο ίδρυ¬ 
μα ΑΕΙ (Πανεπιστήμιο ή ΤΕΙ) της ημεδαπής ή της αλλο¬ 
δαπής. Επίσης, ο επιβλέπων, έπειτα από αιτιολογημένη 
εισήγηση στη Συνέλευση του τμήματος, μπορεί να προ¬ 
τείνει εναλλακτικές μορφές ενεργούς συμμετοχής του 
υποψήφιου διδάκτορα στην εκπαιδευτική διαδικασία 
(π.χ. διεξαγωγή σεμιναρίου ή φροντιστηριακού μαθή¬ 
ματος, κ.ά.), με απώτερο σκοπό την καλύτερη δυνατή 
υποστήριξη των ερευνητικών και ακαδημαϊκών δράσε¬ 
ων του τμήματος και πάντα σε συνάφεια με τη γνωστική 
περιοχή της διατριβής. 

5. Απαραίτητη προϋπόθεση για την ολοκλήρωση των 
διδακτορικών σπουδών αποτελεί η δημοσίευση του¬ 
λάχιστον ενός άρθρου σε επιστημονικό περιοδικό ή σε 
Πρακτικά συνεδρίου με σύστημα κριτών. Το άρθρο θα 
πρέπει να αποτελεί μέροςτης διδακτορικής διατριβής ή 
να πηγάζει και σε μεγάλο βαθμό να βασίζεται σε αυτή. 

Ο/Η υποψήφιος/α θα πρέπει να είναι είτε ο μοναδικός 
συγγραφέας, είτε ο πρώτος από δύο ή περισσότερους 
συγγραφείς, μεταξύ των οποίων πρέπει να είναι και ο/η 
επιβλέπων/ουσα καθηγητής/τρια.Το περιοδικό όπου θα 
γίνει η δημοσίευση θα πρέπει να είναι αναγνωρισμένο 
στο επιστημονικό πεδίο εκπόνησης της διδακτορικής 
διατριβής του/της υποψήφιου/ας διδάκτορα, κατά την 
ομόφωνη άποψη της τριμελούς συμβουλευτικής επι¬ 
τροπής. Το άρθρο θα πρέπει να έχει γίνει δεκτό για δη¬ 
μοσίευση (επίσημη απάντηση από τον επιμελητή του 
περιοδικού ή του τόμου των Πρακτικών) ή να έχει ήδη 
δημοσιευθεί. 

6. Ο/Η υποψήφιος/α διδάκτορας υποχρεούται να πα¬ 
ρουσιάσει μέρος της έρευνάς του ή κάποιο θέμα που 
συνδέεται άμεσα με αυτήν στο ερευνητικό σεμινάριο 
του τμήματος. Η συνολική διάρκεια είναι δύο (2) ώρες, 
ενώ η παρουσίαση είναι μεταξύ 30'-45'. Η παρουσίαση 
πρέπει να πραγματοποιηθεί οποιαδήποτε στιγμή μετά τη 
συμπλήρωση τουλάχιστον τριών (3) εξαμήνων από την 
έναρξη εκπόνησης της διδακτορικής διατριβής, αλλά 
τουλάχιστον ενός εξαμήνου πριν από την ημερομηνία 
κατάθεσης της διατριβής για την κρίση της. 

7. Μόλις ο/η υποψήφιος/α διδάκτορας θεωρήσει ότι 
έχει περατώσει το ερευνητικό του έργο, το παρουσιάζει 
στην Τριμελή Συμβουλευτική Επιτροπή, η οποία εντός 
δύο (2) μηνών αποφασίζει αν αυτό είναι επαρκές ή χρειά¬ 
ζεται συμπλήρωση και ενημερώνει τον/την Πρόεδρο του 
τμήματος. Στην περίπτωση που διαπιστωθεί η επάρκειά 
του, επιτρέπει την τελική συγγραφή της διδακτορικής 
διατριβής. Αν κριθεί ότι το ερευνητικό έργο απαιτεί 
περαιτέρω ανάπτυξη ή συμπλήρωση, ο υποψήφιος το 
παρουσιάζει εκ νέου, ακολουθώντας την ίδια διαδικασία. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Μεαπόφαση Συνέλευσηςτουτμήματος (άρθρο 9 παρ. 3 
εδάφιο ε' του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών Δ.Ε.Π. του τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

Το τμήμα προκηρύσσει κατόπιν απόφασης της Συνέ¬ 
λευσης του τμήματος θέσεις υποψηφίων διδακτόρων 
δύο φορές το χρόνο (αρχές Σεπτεμβρίου και αρχές Φε¬ 
βρουάριου), οι οποίες δημοσιοποιούνται στον ημερή¬ 
σιο τύπο και αναρτώνται ηλεκτρονικά στον διαδικτυακό 
τόπο του τμήματος. Η προκήρυξη δύναται να έχει τη 
μορφή πρόσκλησης υποβολής προτάσεων για την εκπό¬ 
νηση διδακτορικής διατριβής σε συγκεκριμένα γνωστικά 
πεδία, ανάλογα με τις εκάστοτε ερευνητικές ανάγκες του 
τμήματος. 

Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει στις ημερομηνίες (αρ¬ 
χές Σεπτεμβρίου και αρχές Φεβρουάριου) που ορίζονται 


στην προκήρυξη, σχετική Αίτηση στη Γραμματεία του 
τμήματος. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής 
-η οποία μπορεί να είναι διάφορη της ελληνικής-, καθώς 
και ο/η προτεινόμενος/η ως επιβλέπων/ουσα της Διδα¬ 
κτορικής Διατριβής, ο/η οποίος/α ανήκει σε όσους/ες 
έχουν δικαίωμα επίβλεψης Διδακτορικής Διατριβής, σύμ¬ 
φωνα με τα οριζόμενα στο άρθρο 39 του ν. 4485/2017 
και στο άρθρο 8 του παρόντος κανονισμού. 

Η αίτηση συνοδεύεται από αναλυτικό βιογραφικό ση¬ 
μείωμα του/της υποψηφίου/ιας και αναλυτική περιγρα¬ 
φή της προτεινόμενης διδακτορικής έρευνας, σύμφωνα 
μετά όσα απαιτεί το ειδικό έντυπο Πρόταση Εκπόνησης 
Διδακτορικής Διατριβής που διατίθεται από την ιστοσε¬ 
λίδα του τμήματος. 

Η αξιολόγηση των υποψηφιοτήτων για εκπόνηση δι¬ 
δακτορικής διατριβής γίνεται στη βάση της συνεκτίμη- 
σηςτων ακόλουθων κριτηρίων: 

1. Συνάφεια προπτυχιακών ή/και μεταπτυχιακών 
σπουδών προςτη γνωστική περιοχή της προτεινόμενης 
διδακτορικής διατριβής. 

2. Άριστη γνώση (επίπεδο ^2) της αγγλικής ή της γαλ¬ 
λικής ή της γερμανικής γλώσσας, και οπωσδήποτε στην/ 
στιςξένη/εςγλώσσα/ες που ανήκει το μείζον μέρος της 
απαιτούμενης για την εκπόνηση της διδακτορικής δια¬ 
τριβής ερευνητικής βιβλιογραφίας. 

3. Αρτιότητα, πρωτοτυπία και ωριμότητα της ερευνη¬ 
τικής πρότασης. 

4. Ένταξη του προτεινόμενου θέματος στις βασικές 
γνωστικές περιοχές που θεραπεύει το τμήμα στα προπτυ¬ 
χιακά ή/και μεταπτυχιακά προγράμματα σπουδών του. 

5. Επιστημονικές/ερευνητικές δραστηριότητες (συμμε¬ 
τοχή σε ερευνητικά προγράμματα και με ποια ιδιότητα 
και ρόλο, εισηγήσεις σε συνέδρια, δημοσιεύσεις σε επι¬ 
στημονικά περιοδικά). 

6. Συναφής με τη γνωστική περιοχή του προτεινόμε- 
νου θέματος διδακτορικής διατριβής επαγγελματική 
εμπειρία (με ποια ιδιότητα και ρόλο). 

7. Έως δύο (2) συστατικές επιστολές από καθηγητές 
των πιο πρόσφατων μεταπτυχιακών σπουδών του υπο¬ 
ψηφίου που θα αναφέρονται στις ακαδημαϊκές του δε¬ 
ξιότητες και ειδικά στην ικανότητά του για αυτοδύναμη 
έρευνα. 

ΤΟΤΜΗΜΑ 

Η Συνέλευση του τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη Δ.Ε.Π. του τμή¬ 
ματος, ανά κατηγορία αιτήσεων. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
του τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/ή. Επιπρόσθετα, προτείνει 
τον/την επιβλέποντα/ουσα, εφόσον αυτός/ή δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του τμήματος. 

Η Συνέλευση του τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολο¬ 
γημένα την αίτηση του/της υποψηφίου/ας. Στην εγκρι¬ 
τική απόφαση της Συνέλευσης ορίζεται και η γλώσσα 
εκπόνησης και συγγραφής της Διδακτορικής Διατριβής. 
Στην ίδια απόφαση, η Συνέλευση μπορεί να καθορίσει 
ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του ΑΠΘ ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η Συνέλευση του τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το ΑΠΘ 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. Στην Τριμελή 
Συμβουλευτική Επιτροπή μετέχει τουλάχιστον ένα (1) μέ¬ 
λος Δ.Ε.Π. από τις τρεις πρώτες βαθμίδες του τμήματος. 
Το ανώτατο όριο επίβλεψης Διδακτορικών Διατριβών 
ανά μέλος Δ.Ε.Π. είναι πέντε (5) ενώ μπορεί να επεκταθεί 
κατά δύο (2) εφόσον η επίβλεψη αφορά αλλοδαπούς 
φοιτητές. Οι περιπτώσεις συνεπίβλεψης Διδακτορικών 
Διατριβών δεν θα προσμετρώνται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί- 
τησηςτου/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων. 


5. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι. στο οποίο ανήκει το τμήμα όπου ξεκίνησε 
η εκπόνηση της Διδακτορικής Διατριβής. 

6. Η Γραμματεία του τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών της Τριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το τμήμα Δημοσιογραφίας και ΜΜΕ είναι δυνατό να 
συνεργάζεται, σύμφωνα με όσα προβλέπονται στο άρ¬ 
θρο 43 του ν. 4485/2017, μετρήματα ΑΕΙ της ημεδαπής, 
με ερευνητικά κέντρα και ινστιτούτα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών, για την εκπόνηση 
διατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου, κ.ά., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

Το τμήμα Δημοσιογραφίας και ΜΜΕ είναι δυνατό επί¬ 
σης να συνεργάζεται με αναγνωρισμένα ως ομοταγή 
Ιδρύματα ή ερευνητικά κέντρα και ινστιτούτα της αλλο- 
δαπήςγιατην εκπόνηση διατριβών με συνεπίβλεψη.Τα 
σχετικά με τη διαδικασία εκπόνησης, χορήγησης ενιαίου 
ή χωριστού τίτλου, κ.ά., προβλέπονται στο οικείο Ειδικό 
Πρωτόκολλο Συνεργασίας που καταρτίζεται σύμφωνα με 
όσα ορίζει η απόφαση του Υπουργού Παιδείας, Έρευνας 
και Θρησκευμάτων με αριθμό 41931 /Ζ1 /13-3-2018 (ΦΕΚ 
972/τ.Β'/13-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας κάθε χρόνο παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή την ετήσια 
έκθεση προόδου σχετικά με την εξέλιξη της Διδακτορι¬ 
κής του/της Διατριβής. 

Αντίγραφο των εκθέσεων προόδου, καθώς και σχόλια 
επ' αυτού από τον/την επιβλέποντα/ουσα ή την Τριμελή 
Συμβουλευτική Επιτροπή καταχωρούνται στον ατομικό 
φάκελο του/της υποψηφίου/ας διδάκτορα. 

Άρθρο 11 

Διαδικασία Δημόσιας Υποστήριξης 

και Αξιολόγηση Διδακτορικής Διατριβής 

Η έκταση της διδακτορικής διατριβής θα πρέπει να 
είναι 100.000 λέξεων περίπου, συν/πλην 10%, χωρίς να 
προσμετρώνται οι βιβλιογραφικές παραπομπές και άλλο 
υποστηρικτικό υλικό υπό την μορφή παραρτήματος. 

Μετά την ολοκλήρωση της διδακτορικής διατριβής, 
ο/η υποψήφιος/α την υποβάλλει στη Γραμματεία του 
τμήματος 10 αντίτυπα (8 σε έντυπη και 2 σε ηλεκτρονική 

μορφή), μαζί με αίτηση στην Τριμελή Συμβουλευτική 
Επιτροπή, διά της Γραμματείας, για δημόσια υποστήριξη 
και αξιολόγησή της, καθώς και βεβαίωση πρωτοτυπίας 
αυτής με τα πρωτότυπα στοιχεία της εργασίας αυτής, 
όπως επίσης και βιογραφικό σημείωμα. 

Η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για την 
αξιολόγηση της Διδακτορικής Διατριβής του/της υπο¬ 
ψήφιου/ας διδάκτορα (εντός μηνάς). Σε αυτή μετέχουν 
τα μέλη τηςΤριμελούς Συμβουλευτικής Επιτροπής και 
τέσσερα επιπλέον μέλη που πληρούν τα κριτήρια του 
άρθρου 39 παρ. 2 β' εδάφιο του ν. 4485/2017 και έχουν 
την ίδια ή συναφή ειδικότητα με τον επιστημονικό πεδίο 
της Διδακτορικής Διατριβής. Η Τ ριμελής Συμβουλευτική 
Επιτροπή έχει δικαίωμα πρότασης των μελών της Επτα¬ 
μελούς Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 
σε άδεια μπορούν να συμμετέχουν ως μέλη της Επταμε¬ 
λούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, κατόπιν δημόσιας 
πρόσκλησης η οποία ανακοινώνεται στον ιστότοπο 
του τμήματος μια εβδομάδα πριν, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστή μη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. Στην περίπτωση που τουλάχι¬ 
στον τέσσερις (4) από τους επτά (7) κριτές κρίνουν ότι η 


διατριβή χρήζει σοβαρών και ουσιωδών διορθώσεων, 
προσθηκών και γενικά βελτιώσεων τότε γίνεται αναπο¬ 
μπή αυτής και υποδεικνύονται στον/στην υποψήφιο/α, 
μέσω γραπτού και αναλυτικού σχετικού υπομνήματος, 
οι συγκεκριμένες αλλαγές οι οποίες πρέπει να πραγματο¬ 
ποιηθούν εντός εξάμηνης προθεσμίας μετά την ημερο¬ 
μηνία κοινοποίησης του υπομνήματος στον υποψήφιο. 
Ο/Η υποψήφιος/α διορθώνει στο καθορισμένο χρονικό 
διάστημα την διατριβή του και την καταθέτει εκ νέου 
στην επταμελή επιτροπή, χωρίς επανεξέταση. Η επτα¬ 
μελής επιτροπή ελέγχει αν έχουν πραγματοποιηθεί οι 
προταθείσες αλλαγές, και ακολούθως προχωρά να γνω- 
μοδοτήσει για την έγκριση της διδακτορικής διατριβής 
και αποφασίζει τον τελικό βαθμό. 

Η έγκριση και αξιολόγηση βεβαιώνεται με σχετικό 
πρακτικό. Η Διδακτορική Διατριβή εγκρίνεται με πλει- 
οψηφία τουλάχιστον πέντε (5) μελών της Επταμελούς 
Εξεταστικής Επιτροπής. Το πρακτικό υπογράφεται από 
όλα τα συμμετέχοντα στη διαδικασία της αξιολόγησης 
της διατριβής μέλη της Επταμελούς Εξεταστικής Επιτρο¬ 
πής και διαβιβάζεται διά της Γραμματείας στη Συνέλευση 
του τμήματος. 

Η εγκριθείσα Διδακτορική Διατριβή αξιολογείται με 
έναν από τους εξής χαρακτηρισμούς: 

- Άριστα με διάκριση (σε όλως εξαιρετικές περιπτώ¬ 
σεις όπως υψηλότατος βαθμός πρωτοτυπίας, προδη¬ 
μοσίευση μέρους της διατριβής σε διακεκριμένα διεθνή 
περιοδικά ή σχετικές διεθνείς/εθνικές βραβεύσεις και 
μόνο με ομόφωνη απόφαση της Επταμελούς Εξεταστι¬ 
κής Επιτροπής) 

- Άριστα 

- Δίαν Καλώς 

- Καλώς. 

Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
τμήματος, παρουσία του/της υποψήφιου/ας διδάκτορα. 
Ο Π ρόεδρος του τμήματος θέτει υπόψη του Σώματος το 
πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της διδακτορικής διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
διδάκτορα του τμήματος. Στη Συνεδρίαση παρίσταται 
ο/η Πρύτανης ή ο/η Αντιπρύτανης/νις, ενώ μπορεί να 
παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα πρότυπα σχετικών αποφάσεων 
της Συγκλήτου ΑΠΘ ’. 

Η τελετή διενεργείταιτρεις(3) φορές ανά ακαδημαϊκό 
έτος. 

Ο/Η υποψήφιος/α διδάκτορας πριν από την αναγόρευ¬ 
ση και καθομολόγησή του/της από την Συνέλευση του 
τμήματος, μπορεί να αιτηθε ί χορήγηση Βεβαίωσης Επι- 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 

τυχούς Ολοκλήρωσης. Στον/Στην Διδάκτορα χορηγείται 
Αντίγραφο Διδακτορικού Διπλώματος. Το Διδακτορικό 
Δίπλωμα (μεμβράνη), υπογράφεται από τον/την Πρύτα¬ 
νη, τον/την Πρόεδρο και τον/την Προϊστάμενο/η Γραμ¬ 
ματείας του τμήματος και φέρει τη σφραγίδα του ΑΠΘ. 

Άρθρο 13 
Αόγοι Διαγραφής 

Η Συνέλευση του τμήματος Δημοσιογραφίας και 
ΜΜΕ, μετά από αιτιολογημένη εισήγηση τηςΤριμελούς 
Συμβουλευτικής Επιτροπής, μπορεί να αποφασίσει τη 
διαγραφή του/της υποψηφίου/ας διδάκτορα. Στην από¬ 
φαση τεκμηριώνονται οι λόγοι διαγραφής: 

- Ανεπαρκής πρόοδος του/της υποψηφίου/ας διδά¬ 
κτορα, η οποία τεκμηριώνεται με δύο (2) τουλάχιστον 
αρνητικές Εκθέσεις Προόδου. 

- Εφόσον παρέλθει ο μέγιστος χρόνος προθεσμίας εκ¬ 
πόνησης της διδακτορικής διατριβής, που προβλέπεται 
στο άρθρο 4 του παρόντος, χωρίς να έχει κατατεθεί η 
διατριβή στη Γραμματεία, με τη σύμφωνη γνώμη της τρι¬ 
μελούς συμβουλευτικής επιτροπής ή αν αυτή απορριφθεί 
οριστικά, το θέμα διαγράφεται από τον κατάλογο των 
θεμάτων διδακτορικών διατριβών και ο υποψήφιος θε¬ 
ωρείται ότι περάτωσε τον Γ' κύκλο σπουδών ανεπιτυχώς. 

- Μετάτη συμπλήρωση των χρονικών ορίων που προ- 
βλέπεται στο άρθρο 15 του παρόντος, ο/η υποψήφιος/α 
που δεν έχει υποβάλει τη διδακτορική του διατριβή δι¬ 
αγράφεται από τον κατάλογο του Γ' κύκλου σπουδών. 

- Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Λογοκλοπή/Παράλειψη αναφοράς 
σε χρησιμοποιηθείσα βιβλιογραφία 

Καταθέτοντας οποιαδήποτε εργασία, μεταπτυχια¬ 


κή, ή διδακτορική διατριβή ο/η φοιτητής/τρια υπο- 
χρεούται να αναφέρει αν χρησιμοποίησε το έργο και 
τις απόψεις άλλων. Η αντιγραφή θεωρείται σοβαρό 
ακαδημαϊκό παράπτωμα. Λογοκλοπή θεωρείται η 
αντιγραφή εργασίας κάποιου άλλου, η χρησιμοποί¬ 
ηση εργασίας άλλου δημοσιευμένης ή μη χωρίς τη 
δέουσα αναφορά. Η παράθεση οποιουδήποτε υλικού 
τεκμηρίωσης, ακόμη και από μελέτες του/της ιδίου/ 
ας υποψηφίου/ας, χωρίς σχετική αναφορά μπορεί να 
στοιχειοθετήσει απόφαση της Συνέλευσης του τμήμα¬ 
τος για διαγραφή του/της. Στις παραπάνω περιπτώ¬ 
σεις και ύστερα από αιτιολογημένη εισήγηση του/της 
επιβλέποντος/ουσας καθηγητή/τριας, η Συνέλευση 
του τμήματος μπορεί να αποφασίσει τη διαγραφή 
του/της υποψηφίου/ας. 

Άρθρο 15 

Μεταβατικές διατάξεις 

Όλοι/ες οι υποψήφιοι/ες διδάκτορες του τμήματος 
μετά την δημοσίευση του παρόντα Κανονισμού Διδα¬ 
κτορικών Σπουδών στην Εφημερίδα της Κυβερνήσεως, 
εντάσσονται στις διατάξεις του ν. 4485/2017 και στον 
παρόντα κανονισμό. 

Όσοι/ες υποψήφιοι/ες διδάκτορες του τμήματος 
έχουν υπερβεί την ανώτατη διάρκεια εκπόνησης δι¬ 
δακτορικής διατριβής, που προβλέπεται στον παρόντα 
κανονισμό, υποχρεούνται στην ολοκλήρωσή της εντός 
διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Μαρτίου 2018 

Ο Πρύτανης 

ΠΕΡΙΚΛΗΣ ΜΗΤΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 

























